MØTEREFERAT
Møte i Utval for forsking og innovasjon (UFI)
tysdag 18. nov.-08 kl. 09.00-12.00

rom 201 Studentparlamentet, Sverresgt. 12

Til stades: Gunnhild Oftedal, Berit Rian, Frode Rønning, Ove Gustafsson, Wenche Karin Malmedal, Kari Berget, Olav Reppen Breivik (måtte gå kl 11.30) 

Frå administrasjonen: Lars Nygård (under sak 1-4), Ragnhild Nisja og Ester K. Hasle

Meldt forfall: Marit Collin, Laila Solør

Sak 1:  Presentasjon av deltakarane og sekretariatet
Leiaren i utvalet, Gunnhild Oftedal ynskte velkomen, og representantane rundt bordet presenterte seg sjølve etter tur.

Sak 2: Informasjon om FoU og innovasjon og regional utvikling ved HiST 

Dette første møtet dreia seg i hovudsak om å gje informasjon til medlemane i det nye utvalet.  Lars Nygård ga ei oversikt over FoU og innovasjon og regional utvikling ved HiST, og det kom spørsmål og kommentarar under vegs.  Lysarka ligg på heimesida til UFI  under denne møtedatoen
Sak 3: Informasjon om plan- og budsjettprosessen ved HiST 

Ragnhild Nisja tok utgangspunkt i årshjulet til Høgskolestyret og gjekk gjennom dei ulike arbeidsprosessane som føregår sentralt og ved avdelingane i samband med plan og budsjettarbeidet.  Det vart spesielt vektlagt kva for tidspunkt utvalet kunne koma med innspel.

Årshjulet ligg på: http://hist.no/content.ap?thisId=3259 under ”styringskalender/årshjul”

Sak 4: Informasjon om strategiprosessen ved HiST 

HiST skal i gang med ein strategiprosess og Kari Berget gjorde greie for prosessen. Sjå styresak HS-V-051/2008 (http://hist.no/content.ap?thisId=24719&language=0) i Høgskolestyret 27.-28.nov. Arbeidet skal resultere i ny overordna strategiplan som også er tenkt å inkludere høgskolens ulike handlingsplanar.  Høgskolens gjeldande Strategiplan, Handlingsplan for FoU og Handlingsplan for innovasjon og regional utvikling vart omdelte i møtet.
Sak :5 Avklaring av mandatet 
Rektor kunne ikkje vera til stades på dette møtet, men rektors forventningar til utvalet vart referert av Ester K. Hasle. Gunnhild Oftedal innleia til diskusjon om mandatet. 
Medlemane var engasjerte i den påfølgjande diskusjonen.  Det handla om å posisjonere høgskolen, om å ta initiativ og gje råd til leiinga. HiST må framstå klårt som regionens høgskole. Det er positivt at næringslivet er inviterte inn i utvalet, men ein saknar ekstern representant for offentleg sektor. HiST syner gode resultat i høve til andre høgskular når det gjeld innovasjon.  Det er viktig å utvikle vidare det høgskolen er god på.  Utvalet har ei utfordring i å balansere både innspel til forsking, utvikling og innovasjon.
Det bør vera motiverande å delta i UFI, og det bør medføre ein meirverdi både for utvalsmedlemene, for HiST og for regionen at medlemane i UFI legg ned arbeid i utvalet.

I høgskolestyrevedtaket for opprettinga av UFI framgår også at utvalsarbeidet skal evaluerast.

Sak 6: Kort om aktuelle saker det første året 
Ester K. Hasle presenterte i stikkords form aktuelle saker som det kan vera aktuelt for utvalet å ta fatt på i det første arbeidsåret.  Det handlar mellom anna om å skape ei plattform for å ta kloke avgjerder.  Og det handlar om å få marknadsført dei resultata som høgskolen oppnår. HiST må opptre profesjonelt.

 Følgjande aktuelle saker vart skisserte:  



- Plan- og budsjettprosess



- Strategiprosess



- Kriteriar og prosessar for å etablere sentra



- Kriteriar for – og evaluering av FoU- og innovasjonssatsingsområde



- Regionale forskingsfond



- Avtalar der HiST er partnar

Til neste møte vart det bestilt ei informasjonssak om kva for eksterne samarbeidsrelasjonar høgskolen har og korleis HiST arbeider mot eksterne samarbeidspartnarar.
Sak 7: Arbeidsform 

Møter vil vera utvalets hovudarbeidsform.  Sekretariatet førebur sakene, og det kan også vera aktuelt å invitere ressurspersonar både frå avdelingane og eksterne samarbeidspartnarar for å belyse enkelte saker.
· Møteplan:

Møtedatoar i vårsemesteret: 
 - 21. jan. kl13.00-15.30, 
 - 19. mars kl 9.00-12.00 
 - 19. mai kl.12.00-15.00

Møtet slutta kl 11.55

Referent: Ester K. Hasle

